Diari Oficial de la Generalitat Valenciana


Sumari del DOGV 5440, del 31-01-2007 (2007/437)

Notificació a Stan Karls Ozuo Omen de la sentència dictada en les actuacions del juí mesures fills extramatrimonials contenciós número 1.069/2005.
--------------------------------------------------------------------------------------------------------------------------------------------------

### Dades del document

Número de DOGV
:   5440

Data del DOGV
:   31-01-2007

Secció del DOGV
:   IV. ADMINISTRACIÓ DE JUSTÍCIA - SIN SUBSECCIÓN ESPECÍFICA

Número del document
:   2007/437


Data del document
:   26-06-2006

Organisme emissor
:   Jutjat de Primera Instància Número 24 de València

Tipus de document
:   Edicte

Descriptors 

:   * sistema judicial

Procediment: assumpte civil 1.069/2005   
Juí: mesures fills extramatrimonials contenciós 1.069/2005  
Part demandant: María Helena López Rodríguez  
Part demandada: Stan Karls Ozuo Omen  
En el juí a què es fa referència s'ha dictat la resolució el text de la qual, literalment, diu així:  
"Decisió   
Que amb l'estimació parcial de la demanda sobre mesures definitives de filla extramatrimonial instades per María Helena López Rodríguez contra Stan Karls Ozuo Omen, s'acorden les següents:  
1. S'atribuïx a María Helena López Rodríguez la guarda i custòdia de la filla menor dels litigants, així com l'exercici exclusiu de la pàtria potestat sobre la seua filla menor, i en benefici seu.  
2. No es fixa sistema de visites paternofilial, fins que s'acredite que este serà beneficiós per a la menor.  
3. Stan Karls Ozuo Omen pagarà a María Helena López Rodríguez, en concepte de pensió alimentària a favor de la seua filla, la quantitat de 200 euros al mes, de forma anticipada, les cinc primers dies de cada mes, al compte corrent que designe la mare. Esta quantitat s'actualitzarà anualment d'acord amb l'índex de preus al consum.  
4. Cada progenitor sufragarà la meitat de les despeses extraordinàries que reporte el seu fill menor, com ara operacions quirúrgiques, pròtesis, llargues malalties, etcètera, sempre que s'acrediten suficientment, se'ls consulte prèviament o els autoritze el jutjat en el cas de discrepància entre els pares.  
5. S'acorda la prohibició d'eixida de la menor Sheila Ozuo Omen López del territori nacional, espai Schengen, tret d'autorització judicial, i s'oficia a la Direcció General de la Policia a estos efectes.  
Cada part pagarà les costes processals causades a la seua instància i les comunes a mitges.  
Manera d'impugnació: mitjançant un recurs d'apel·lació davant l'Audiència Provincial de València (article 455 LECn).  
El recurs es prepararà a través d'un escrit presentat en este jutjat en el termini de cinc dies hàbils, comptadors des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).  
Esta és la sentència, que pronuncie, mane i firme".  
Atés el desconeixement de l'actual domicili o residència de la part demandada, Stan Karls Ozuo Omen, mitjançant la diligència d'ordenació de 26 de juny de 2006, el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat, per a portar a efecte la diligència de notificació de sentència.  
València, 26 de juny de 2006.- El secretari judicial: Ángel Olmeda Buendía.  
Diligència  
València, 26 de juny de 2006  
L'estenc jo, el secretari judicial, per a fer constar que este edicte s'ha lliurat a la representació processal de la part actora perquè el curse i gestione. En done fe.